Skoene wat pas en groot voete – Toortsie, Kameel en Bokbaaivygie se blog
Augustus 29, 2017 Augustus 29, 2017 ~ Toortsie
Hester het ons gedagtes behoorlik op hol met haar idiome. Ek wou al oor nog geskryf het, en het gedink ek is nou oordadig.
Ons het op skool geleer dat, as die skoen jou pas, trek hom aan. Later het ek gehoor, as die skoen jou pas, trek die riempie vas. Ek hou baie meer van hierdie een!
Deesdae moet ‘n mens so versigtig wees met wat jy sê, jy kan net dalkies op iemand se tone trap en dan is die gort gaar. Die probleem is juis dat pap wat te dik aangemaak is, maklik aanbrand!
Mense is so sensitief deesdae en neem jou vreeslik kwalik as jy dalk ‘n sensitiewe snaar aanraak. Soms wonder ek of dit nie pleinweg onvolwassenheid is wat dit aanhelp nie. Ai, en hier trap ek al weer op tone, maar sommige voete is groot en party tone soek om getrap te word.
So, my vriend, as die skoen jou pas, trek die riempie vas. Kyk na daardie sensitiwiteit wat jou so diep raak, oordink dit en werk daaraan. Bou ‘n brug en kom daaroor. Wanneer daardie seer toon gesond is, kom jy dalk as ‘n sterker en beter mens anderkant uit. Komaan, trek jou sokkies op en werk aan daardie goedjies wat vir jou pla. Werk aan jouself en jou volwassenheid.
Pas hierdie skoen jou dalk? Dan is Ally Shoes in Hermanus net die plek vir jou! (Kliek op die foto om by Ally Shoes uit te kom)
Posted in Lê jou eier	Afrikaanse idiomeas die skoen jou pasdie gort is gaarop tone traptrek jou sokkies op
‹ PreviousKannie pruim sê nie
Next ›Toortsie en die Bitcoin
41 thoughts on “Skoene wat pas en groot voete”
Augustus 29, 2017 om 11:39 vm
Augustus 29, 2017 om 11:56 vm
Dink ek trap tone raak!
Augustus 29, 2017 om 11:44 vm
Sien, dit is die rede waarom ek aandring om net leer vellies te dra. Benewens die feit dat hulle gemaklik pas, het ek dan ook iets om aan te kou terwyl ek met my voet in my mond sit vir een of ander onsosiale ding wat ek nou weer kwytgeraak het.
Sien jy nou! Onthou om die riempies mooi vas te maak.
Augustus 29, 2017 om 12:00 nm
Ek wonder of David Kramer nog daai rooi vellies dra?
Augustus 29, 2017 om 12:07 nm
Dis nou lekkerkry-praat. Vergeet van oordaad Suster, laat waai en skryf. Ons het nog twee dae oor om by daai skakel te las en daar is geen rede waarom ons nie ‘n opvolg kan doen nie. So, “laat jou hare hang” het ons altyd gesê. As ek tyd kry, wil ek ook nog wat te sê hê oor ons familiespreuke.
Augustus 29, 2017 om 12:09 nm
Dankie. Ek gaan nou die skakel byv
Byvoeg. Ek het dit op pad geskryf.
Augustus 29, 2017 om 1:04 nm
Jt is goed hoor..’n wandelinde woordeboek
Augustus 29, 2017 om 1:05 nm
Nee glad nie! Die woorde het sommer gebeur tie ek die oaar mooi skoene sien.
Augustus 29, 2017 om 2:02 nm
Vergewe my maar ek wil ook ‘n stuiwer in die armbeurs gooi. Jy het ons koppe nou goed gewas en daarom het ek ‘n appeltjie met jou te skil. As jy dink ek maak ‘n berg van ‘n molshoop is ek jammer, maar ek voel in die gesig gevat. Jy hoef nie bang te wees ek gaan jou tot by oom Daantjie in die kalwerhok slaan nie; daarvoor is ek te lig in die broek. Die poppe sou behoorlik gedans het, maar ek gaan die horings intrek, my strydbyl neerlê en dit afmaak as niks. Moet jy nou net nie op jou agterpote staan nie; ek het tong in die kies gepraat. 🙂
Augustus 29, 2017 om 2:03 nm
Ai jai jai! Het jy jou nou gewip?
Augustus 29, 2017 om 2:13 nm
Skrik ek nou my water skoon weg!
Augustus 29, 2017 om 2:26 nm
Ek staan nou met ‘n mond vol tande!
Maar, soos ek sê, as die skoen jou pas … 😉
Augustus 31, 2017 om 4:04 vm
Nou moet ek ook gou n eiertjie lê. Jy vat nou n paar ouens lekker in die gesig. Wel gedaan, Toorts moet maar n Rosie op haar hoed sit dan is sy more weer goed!
Augustus 31, 2017 om 8:09 vm
Julle praat so erg idiomaties en tong in die kies, ek weet nie meer wat om te glo nie! 😁
Augustus 31, 2017 om 8:48 vm
Ja, dis n heerlike onderwerp om oor te skryf! Daar is regtig verskillende streeks idiome ook.
Augustus 31, 2017 om 8:50 vm
Ek moet nog loop soek, ons het al voorheen ook daaroor geskryf
Augustus 31, 2017 om 8:54 vm
Ja, ons taal is uitstaande beskrywend en so lekker om te gebruik.
Augustus 31, 2017 om 9:02 vm
Dis die eerste keer wat ek van die rosie in haar hoed hoor. Ons kan sowaar maar nog ‘n week oor idiome skryf…. daar is so baie van hulle. Mooi dag vir jou!!
Augustus 31, 2017 om 9:57 vm
Ek weet wel van ‘n blom in die hoed. 🙂
Augustus 31, 2017 om 10:25 vm
Toorts ek vra sommer hier. Hoe kry ek daardie blou paddatjie by my blog. Ek het verlede week sommer joune gebruik om by Hester se Link uot te kom.
Augustus 31, 2017 om 10:27 vm
Jy copy daardie hele storie en paste dit by jou.
Inkleur. Regskliek copy. Paste
Augustus 31, 2017 om 10:39 vm
Ok dankie…. as jy nie die paddatjie sien nie weet ek het verdrink.
Augustus 31, 2017 om 10:40 vm
Ek kan jou nie kom red nie, want ek kan nie swem nie!
Augustus 31, 2017 om 11:09 nm
My ma het dit altyd gesê as ons as kinders kwaad is vir mekaar. Volgende dag is dit weer vergete.
Augustus 29, 2017 om 7:53 nm
Augustus 30, 2017 om 6:20 vm
Baie oulik Toortsie. ‘n Vriend het gepraat van as iemand sê tone lank is word dit maklik raakgetrap.
Augustus 30, 2017 om 6:31 vm
Nou sien! Sommige mense het net lang tone en klaar!
Augustus 30, 2017 om 6:38 vm
En al word daar ‘n goue ring en naellak op die toon gesit – die tone bly lank en ek sal nou maar nie sê die aap se tone nie want dan trap ek daarop.
Augustus 30, 2017 om 6:48 vm
Presies! En dan kry jou eie voet dalk seer!
Augustus 31, 2017 om 4:10 vm
Ha, ha, dit was nou n lekker mond vol! Dis heerlik om so idiomaties te praat. Maak n koppie boeretroos dan Kêkkel ons lekker saam!
Augustus 31, 2017 om 4:12 vm
Eintlik wou ek kommentaar skryf oor die grasshoppers. My man het net grasshoppers gedra en my seun moes op skool hulle dra- hy haat hul tot vandag toe. Gelukkig kry mens nie hier grasshoppers nie!
Augustus 31, 2017 om 8:10 vm
Ek het vir my so ‘n navt/rooi paar bestel en vra: Wat maak ek as dit nie pas nie? En net daar ontstaan hierdie bloginskrywing toe!
Augustus 31, 2017 om 8:47 vm
Aaaa, wys jou hoe omstandighede jou brein prikkel. Al daardie inligting is iewers weggebêre.
Augustus 31, 2017 om 8:49 vm
Die mens se brein is net wonderlik. Mens het net die klap van ‘n vinger nodig om irts te herroep.
Augustus 31, 2017 om 8:53 vm
Beslis so. Sodra jy in rat is tel mens sommer spoed op en meer kom uit.
392,593 ste persoon wat hier inloer! Baie dankie en welkom! Hoop jy loer weer in.